Bruce Rioch melder nu klart ud, at han aldrig har været på tale som en permanent løsning som AaB-træner.
Der har udelukkende været tale om en midlertidig løsning - på et halvt år.

Midlertidig løsning AaB's træner, Bruce Rioch, siger nu, at det aldrig har været meningen, at han skulle fortsætte i Aalborg, når hans kontrakt med nordjyderne udløber til nyår. - Det har hele tiden været meningen, at jeg skulle stoppe til december, og der har aldrig været forhandlinger om andet, siger træneren til sporten.dk. En smal trup Samtidigt forsvarer han sine tidligere udtalelser omkring AaB's "skræmmende" smalle trup. - Det er et faktum. Se bare på truppen til weekendens kamp. Det er lige før, at vi ikke kan stille med et fuldtalligt forsvar mod FC Nordsjælland. Kontrakt i et halvt år Bruce Rioch har haft kontrakt med AaB siden sommeren. Her stoppede Erik Hamrén efter at have gjort AaB til danske mestre. Han er nu træner for Rosenborg i Norge. Mangler en træner AaB har endnu ikke formået at finde en afløser for Bruce Rioch. Flere har været på tale, ifølge rygterne. Rygter Især Erik Rasmussen skulle ifølge rygterne være en mulighed. Også Morten Wieghorst der er træner for FC Nordsjælland har været nævnt.